**Paziņojums par līdzdalības iespējām Ministru kabineta noteikumu izstrādes procesā**

**Ministru kabineta noteikumu projekts “Grozījumi Ministru kabineta 2016. gada 20. decembra noteikumos Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi””**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2016. gada 20. decembra noteikumos Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi”” (turpmāk – noteikumu projekts) |
| 3. | Politikas joma un nozare vai teritorija | Publiskās pārvaldes politika |
| 4. | Dokumenta mērķgrupas | Sabiedrības mērķgrupa ir Centrālās statistikas pārvaldes respondenti. |
| 5. | Dokumenta mērķis un sākotnēji identificētās problēmas būtība | Centrālā statistikas pārvalde (turpmāk - Pārvalde) noteikumu projektu izstrādāja, lai risinātu šādas galvenās problēmas:* lai uzlabotu atsevišķu statistisko rādītāju apkopošanas un kopsavilkuma informācijas publicēšanas termiņus;
* lai izpildītu Eiropas Savienības normatīvo aktu (regulu) prasības un Eiropas Savienības un Pārvaldes savstarpēji noslēgto sadarbības līgumu prasības;
* sakarā ar teritoriālās reformas spēkā stāšanos jālabo lietotā terminoloģija;
* lai samazinātu respondentu noslodzi.

Ar noteikumu projektu groza 26 spēkā esošas Ministru kabineta 2016. gada 20. decembra noteikumu Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi” veidlapas un papildina ar 4 jaunām veidlapām, kā arī tiek svītrotas četras veidlapas, kuras turpmāk netiks apkopotas. |
| 6. | Dokumenta izstrādes laiks un plānotā virzība | Noteikumu projektu plānots iesniegt izsludināšanai Valsts sekretāru sanāksmē š. g. septembrī. |
| 7. | Dokumenti | 1. Ministru kabineta noteikumu projekts (datnes nosaukums EMNot\_260821\_veidlapas);
2. 30 Ministru kabineta noteikumu pielikumi (datnes nosaukums EMNotpxxx\_zzzz\_veidlapas, kur xxx- pielikuma numurs, zzzz-datnes labošanas datums);
3. Ministru kabineta noteikumu sākotnējās ietekmes novērtējuma ziņojums (anotācija) (datnes nosaukums EMAnot\_260821\_veidlapas).
 |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties Ministru kabineta noteikumu projekta izstrādē, sniedzot viedokli rakstiski, atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam. |
| 9. | Pieteikšanās līdzdalībai | Sabiedrības pārstāvjus lūgums, norādot kontaktinformāciju (vārdu, uzvārdu, adresi, tālruņa numuru un e-pasta adresi), sniegt viedokli līdz 2021. gada 13. septembrim, nosūtot to uz šādām e-pasta adresēm: pasts@em.gov.lv un pasts@csp.gov.lv. |
| 10. | Cita informācija | Nav  |
| 11. | Atbildīgā amatpersona | Centrālās statistikas pārvaldes Juridiskā un pārvaldes organizācijas departamenta Juriskonsulte Guna Piliņa, tālr. 67366773, e-pasts: Guna.Pilina@csp.gov.lv. |